24 мамыр. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
DATE: 06:50, 24 Мамыр 2012 | GMT +5
TITLE: 24 мамыр. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
URL: https://kaz.inform.kz/news/24-mamyr-kazakparat-kuntizbesi-atauly-kunder-okigalar-esimder_a2466289/
META: DATE: 06:50, 24 Мамыр 2012 | GMT +5
TOTAL WORDS: 1226
AUTHOR(S):
TEXT: 24 мамыр, БЕЙСЕНБІ. Славян жазуы мен мәдениеті күні. Бұл мейрам славян халқының алғашқы ұстаздарының қасиетті тең апостолы ағайындылар Кирилл мен Мефодий құрметіне арналған. Қазіргі ресей күнтізбесіндегі Екінші мемлекеттік-шіркеулік мейрамы. Мейрамның шығу тарихы шіркеу дәстүрлерінен тарайды, Х-ХІ ғасырларда Болгарияда болған. Қасиетті ағайындылар құрметіне арналған мейрамды атап өту, өткен заманда да барлық славян халықтарында өз орны болған, содан кейін тарихи және саяси жағдайлардың ықпалымен өзінің мағынасын жоғалтты. ХІХ ғасырдың басында славян халқының жаңғыртылуы мен славяндардың алғашқы ұстазының ойы да өзгерді. 1863 жылы мамырдың 11-і орыс жеріндегі қасиетті Кирилл мен Мефодийдің құрметіне арналған мейрамды тойлауға үкім шығарды. Еуропалық Саябақтардың күні. Еуропалық ұлттық және табиғи саябақтар федерациясы жариялаған. Аталмыш еуропалық ұйым Еуропаның 36 еліндегі қорғалатын табиғи аймақты біріктіреді. Ең алғашқы рет 1999 жылы өткізілген бұл күн енді бүкіл Еуропада жыл сайын мамырдың 24-інде мерекеленеді. ЕСТЕ ҚАЛАР ОҚИҒАЛАР. 79 жыл бұрын «Қазақтың көркем әдебиеті» баспасы құрылды. 1964 жылы атауы «Жазушы» болып өзгерді. 17 жыл бұрын Қазақстан Республикасы Президенті Нұрсұлтан Назарбаевтың «Қазақстан Республикасының мемлекеттік шекара жөніндегі мемлекеттік комитетін құру туралы» Жарлығы жарық көрді. 16 жыл бұрын Елбасы Н. Ә. Назарбаевтың Жарлығымен Қазақстан Республикасының Ұлттық академиялық аграрлық зерттеулер орталығы құрылды. 6 жыл бұрын қазақстандық мұнайдың алғашқы үлесі Қазақстан-Қытай мұнай құбыры арқылы қытайлық шекара бекетіне жетті. Мұнайдың Шынжаңның Душаньцзы қаласындағы мұнай өңдеу зауытына жеткізілуі - қазақстан-қытай мұнай құбырының ресми пайдалануға берілуінің бастамасы. Құны 700 миллион доллар, өткізу мүмкіндігі 20 миллион тонналық 962 шақырым құбырдың құрылысы 2004 жылдың қыркүйек айында басталып, 2005 жылдың желтоқсан айында аяқталған болатын. Онымен қатар, Қытай аумағында 252 шақырымдық Алашаңқай-Душаньцзы құбыры да төселіп біткен еді. 5 жыл бұрын Градец Кралове қаласындағы Конгресс-орталықта Қазақстан Республикасының Чехиядағы Құрметті консулдығының ашылу рәсімі өтті. Консулдық округ Чех Республикасының Краловоградецк және Пардубицск өлкелерін қамтиды. 7 жыл бұрын Қазақстан Республикасының Президенті Н. Назарбаев қол қойған «Сот сараптамасы туралы» Заңына өзгертулер мен толықтырулар енгізу туралы», «Ұжымдық қауiпсiздiк туралы шарт Ұйымына мүше мемлекеттердiң аумақтарын жедел жабдықтау, әскери инфрақұрылым объектiлерiн бiрлесiп пайдалану туралы келiсiмдi бекiту туралы», «Еуразиялық экономикалық қоғамдастықтың заңнамасы негіздерінің мәртебесі, оларды әзірлеу, қабылдау және іске асыру тәртібі туралы шартты бекіту туралы» Заңдар басылым беттерінде жарияланды. 5 жыл бұрын «Нұр Отан» халықтық-демократиялық партиясының орталық аппаратында Мемлекет басшысы Нұрсұлтан Назарбаевтың қазақ тілінде басылып шыққан «Қазақстан жолы» атты кітабының таныстырылымы болып өтті. 5 жыл бұрын Profile books британ баспасы «В поиске Казахстана - земля, которая изчезла» атты кітабын сатуға шығарды. Бұл Қазақстан туралы Батыстағы көлемі 320 беттік әдеби-әңгіме жанрында жазылған бірінші авторлық туынды. Кiтаптың авторы батыстағы танымал жазушы және журналист Кристофер Роббинс. Ұлыбританиядан басқа, бұл кітап 2008 жылдың көктемінде белгілі американдық «Атлас Букс» баспасынан да жарық көрген болатын. Сонымен қатар, британдық баспа кітаптың арнайы вебсайтын ашып, ол жерден оқырмандар тапсырыс беріп және кітап пен оның авторы туралы ақпарат алатын мүмкіндіктер қарастырған. ЕСІМДЕР. 88 жыл бұрын геологияминералогия ғылымдарының докторы, профессор, Қазақстан Республикасы Мемлекеттік сыйлығының лауреаты НИКИТИН Игорь Федорович дүниеге келді. Ресейдің Мәскеу қаласында туған. санктпетербор таукен институтын бітірген. 1946-1976 жылдары Қазақстан ғылым академиясы Геология ғылымдары институтының ғылыми қызметкері, зертхана меңгерушісі болған. Ғалымның негізгі ғылыми еңбектері Қазақстанның геология, стратиграфия және палеонтология салаларын зерттеуге арналған. Ол Қазақстанның бірнеше орта масштабты мемлекеттік геологиялық карталарын жасаған. 100-ден астам ғылыми еңбектің авторы. Медалдарьмен марапатталған. 88 жыл бұрын Даңқ орденінің толық иегері, Ұлы Отан соғысының ардагері ТАСТАНДИЕВ Тайыр Бүркітбайұлы дүниеге келді. Жамбыл облысында туған. 1942 жылы тамызда әскер қатарына алынған. Ол 1-ші және 2-ші Балтық бойы, 4-ші Украин майданының құрамында елді неміс басқыншыларынан азат ету ұрыстарына қатысқан. Донецк қаласының жанындағы кескілескен ұрыста өзінің бөлімшесімен жаудың күшті бекінісін алып, аса жауапты жауынгерлік тапсырманы орындағаны үшін 3-ші дәрежелі, жау дзотын гранатамен жарғаны үшін 2-ші дәрежелі, Днепр жағалауындағы кескілескен ұрыста көрсеткен ерлігі үшін 1-ші дәрежелі Даңқ орденімен марапатталған. Тастандиевтің майдандағы ерлігі орыс жазушысы К. Симоновтың «Шел солдат» деректі фильмінде біршама ашылып көрсетілген. Жергілікті қаламгер Ә. Айтоқов ол туралы кітап жазған. Соғыстан кейінгі жырлары Т. Тастандиев өз ауылында халық шаруашылығы саласында еңбек етіп, 1953-1974 жылдары Ақтөбе аудандық кеңесінің төрағасы болды. 72 жыл бұрын медицина ғылымдарының докторы, профессор, Халықаралық психология ұжымының академигі, С. Асфендияров атындағы Қазақ ұлттық медицина университетінің хирургиялық стоматология кафедрасының профессоры, докторлық, кандидаттық қорғайтын арнайы кеңес төрағасының орынбасары, апробациялық кеңестің төрағасы ТӨЛЕУОВ Қалдан Төлеуұлы дүниеге келді. Қызылорда облысында туған. Пермь медициналық институтын, Алматы мемлекеттік медицина институтының хирургиялық стоматология кафедрасының клиникалық ординатурасын, Мәскеудегі Ленин Орденді орталық дәрігерлер білім жетілдіру институтының «Жақ-бет және пластикалық хирургия» кафедрасының аспирантурасын бітірген. Алматы мемлекеттік медицина институтының хирургиялық стоматология кафедрасының ассистенті, доцент, стоматология факультеті деканының орынбасары, С. Асфендияров атындағы Қазақ ұлттық медицина университетінің хирургиялық стоматологиялық пропедевтика кафедрасының меңгерушісі, Республикалық стоматологиялық емхананың бас дәрігері қызметтерін атқарған. 100-ден аса ғылыми еңбектердің, 20-дан астам авторлық куәліктердің, стоматологиялық факультет студенттеріне арналған оқулық пен монографияның авторы. 52 жыл бұрын «Дос» корпорациясының президенті, «Деловой Совет ЕврАзЭС» қауымдастығының Орталық Қазақстандағы төрағалығының жетекшісі ДОСМАҒАМБЕТОВ Ерлан Сұлтанұлы дүниеге келді. Қарағанды қаласында туған. Мәскеу құрыш және ерітпе қоспасы институтын, Е. Бөкетов атындағы Қарағанды мемлекеттік университетін, КСРО Ғылым Академиясы Кристаллография институтының аспирантурасын бітірген. Қарағанды мемлекеттік политехникалық институтының оқытушысы, «Интер-Қарағанды» мекемесінің бас маманы, Қарағанды аймақаралық тауарлық биржасының ішкі экономикалық және биржааралық байланыс директоры, атқарушы директоры, Орталық Азия және Қазақстан биржалар ассоциациясы президенті, «Дос» және «Кең-Дала» Орталық Қазақстан тауарлық биржасының басшысы, Теміртау қаласының әкімі, Қарағанды облысы әкімінің экономика жөніндегі кеңесшісі. Қазіргі қызметінде - 2001 жылдан. Аймақтың әлеуметтік және экономикалық даму мәселелері жөніндегі нарықтық экономика мен нарықтық айналым жағдайларына арналған бірқатар ғылыми мақалалардың авторы. «Астананың 10 жылдығы» мерейтой медалімен, Қазақстан Республикасы Білім және ғылым министрінің Құрмет грамотасымен марапатталған. 91 жыл бұрын композитор, қазақ фортепьянолық аспаптық музыкасының негізін қалаушы, Қазақ КСР-інің еңбек сіңірген өнер қайраткері МЕҢДІҒАЛИЕВ Нағым дүниеге келді. Батыс Қазақстан облысының Жаңақала ауданында туған. Алматы мемлекеттік консерваториясын фортепьяно және композиция кластары бойынша бітірген. Оның шығармалары негізінен фортепьяно аспабына арналған концерттер мен миниатюралар, симфониялық поэмалар, сюиталар, 300-ден астам аспаптық пьеса, ән-романстар, спектакльдерге арналған музыкалар. Оның «Домбыра туралы аңыз» атты концерттік пьесасы қазақтың фортепьянолық музыкасының танымал туындысы. 24 жыл бұрын ауыр атлетикадан Бейжіңдегі ХХІХ Олимпиадалық ойындардың чемпионы, әлемнің үш дүркін чемпионы ИЛЬИН Илья Александрович дүниеге келді. Қызылорда қаласында туған. Қазіргі кезде Қорқыт ата атындағы Қызылорда мемлекеттік университетінің дене шынықтыру факультетінің студенті. 2001 жылғы желтоқсанда Семейде өткен ел чемпионатында Қызылордаа қаласының мектеп оқушысы 13 жасар ауыр атлетші арнайы жүлдеге ие болды. 2005 жылы 17 жасында жасөспірімдер арасындағы әлем чемпионы болды. Осы жылғы 15 қарашада Катардың Доха қаласында 2005 жылғы чемпионаттың таңдаулы құлтеміршісі атанды. 2006 жылы Қытайда жастар арасындағы әлем чемпионы атанды. Осы жылы сантодомингода 94 келі салмақ санатында әлем чемпионы болды. 2006 жылдың желтоқсанында Катардағы Азия ойындарында 94 келі салмақта 401 келі нәтижемен чемпион атанды. 2008 жылы Бейжің Олимпиадасында жеңімпаз болып, алтын медальды жеңіп алды. 2010 жылы Қазақстанның және Азия ойындарының чемпионы. 2011 жылы Парижде үш дүркін әлем чемпионы атанды. «Құрмет» және «Барыс» ордендерімен марапатталған. 76 жыл бұрын техника ғылымының докторы, профессор, Қазақстан ҒА-ның корреспондент мүшесі ӘДІЛОВ Қайыржан Нәукебайұлы дүниеге келді. Қарағанды облысының Бұқар жырау ауданында туған. Қарағанды политехникалық институтын, Мәскеу таукен институтының аспирантурасын бітірген. 1968-1983 және 1986-1987 жылдары - Қарағанды политехникалық институтының оқытушысы, доценті, профессоры. 1983-1986 жылдары - Кабул политехникалық институтының оқытушысы. 1987-1994 жылдары - Қазақ ұлттық техникалық университетінің кафедра меңгерушісі. 1994 жылдан Қарағанды Жер қойнауын кешенді игеру институтының зертхана меңгерушісі. Негізгі ғылыми еңбектері көмір кендерінің өндірістік технологиясын жетілдіруге арналған. Ол жер астынан кен өндірудің ағынды технологиясын жобалау теориясын жасап, кен өндіру үдерісі мен жүйелерінің беріктігін және қарқындылығын зерттеді. Шахталар мен кеніштерді күкіртті газдардан арылту технологиясының физикалық-химиялық өлшемдерін анықтап, жер асты кен жұмыстарының экологиялық қауіпсіздігін негіздеді. 56 жыл бұрын ақын, Қазақстан Жазушылар одағының мүшесі, «Домалақ ана» атындағы жыр байқауының бас жүлдегері ТҰРЛЫБЕК Сабырбек дүниеге келді. Шымкент қаласында туған. Шымкент кооперативтік техникумын бітірген. Алғашқы «Жол азабы» атты туындысы 1967 жылы жарық көрген. Ақынның жырлары бірнеше ұжымдық жыр жинаққа енген. «Тайқазан» атты жеке жыр кітабы бар
